[pic] | EUROOPA ÜHENDUSTE KOMISJON |

Brüssel 1.4.2008

KOM(2008) 163 lõplik

2005/0183 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU DIREKTIIVI, välisõhu kvaliteedi ja Euroopa õhu puhtamaks muutmise kohta

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2005/0183 (COD)

KOMISJONI ARVAMUSEÜ asutamislepingu artikli 251 lõike 2 kolmanda lõigu punkti c aluselEuroopa Parlamendi muudatuste kohtanõukogu ühises seisukohas seosesettepanekuga, milles käsitletakse

EUROOPA PARLAMENDI JA NÕUKOGU DIREKTIIVI, välisõhu kvaliteedi ja Euroopa õhu puhtamaks muutmise kohta

1. TAUST

Menetlus

- Komisjon esitas 21. septembril 2005 ettepaneku Euroopa Parlamendi ja nõukogu direktiivi (välisõhu kvaliteedi ja Euroopa õhu puhtamaks muutmise kohta)[1] vastuvõtmiseks EÜ asutamislepingu artiklis 251 sätestatud kaasotsustamismenetluse kohaselt.

- Euroopa Majandus- ja Sotsiaalkomitee esitas oma arvamuse 17. mail 2006.

- Euroopa Parlament võttis vastu oma seisukoha esimesel lugemisel 26. septembril 2006.

- Nõukogu võttis ühise seisukoha vastu 25. juunil 2007.

- Euroopa Parlament võttis vastu oma seisukoha teisel lugemisel 11. detsembril 2007.

This is an empty Line.

2. KOMISJONI ETTEPANEKU EESMÄRK

Õhusaaste avaldab tervisele väga tõsist kahjulikku mõju. Komisjoni teatises õhusaaste temaatilise strateegia kohta[2] avaldatud viimaste teaduslike tõendite ja terviseuuringute kohaselt vähendab üksnes kokkupuude välisõhus leiduvate 2,5 µm suuruste peente tahkete osakestega (PM2,5) ELi elanike statistilist keskmist eluiga rohkem kui kaheksa kuud. Seetõttu kehtestab komisjon oma ettepanekuga välisõhus leiduvate peente tahkete osakeste PM2,5 suhtes spetsiaalsed keskkonnastandardid. Nende rakendamine peaks oluliselt aitama saavutada õhusaastet käsitleva temaatilise strateegia eesmärki vähendada ajavahemikus 2000–2020 tahkete osakestega kokkupuute tõttu kaotatud eluaastate arvu Euroopas 47 % võrra.

Lähtudes komisjoni parema õigusloome algatusest nähakse komisjoni ettepanekus välisõhu kvaliteedi ja Euroopa õhu puhtamaks muutmise direktiivi kohta ette raamdirektiivi ja selle kolme tütardirektiivi välisõhu kvaliteeti käsitlevate sätete ning teabe vahetamist käsitleva nõukogu otsuse liitmine üheks direktiiviks, eesmärgiga lihtsustada, ühtlustada ja vähendada kehtivate õigusaktide mahtu. Lisaks sellele vaadatakse ettepanekus läbi kehtivad sätted, et täiendada neid liikmesriikide kogemusega. Selleks:

1. esitatakse ettepanekus konkreetsed järelevalvenõuded ja uued keskkonnaeesmärgid seoses peente tahkete osakestega PM2,5;

2. võimaldatakse rakendamisel paindlikkust, lubades ajapikendust teatavatel komisjoni poolt heakskiidetavatel tingimustel teatavate piirväärtuste saavutamiseks, näiteks tahkete osakeste PM10 ja lämmastikdioksiidi puhul;

3. võimaldatakse liikmesriikidel suunata oma jõupingutusi, lubades piirväärtuse vastavuse hindamisel arvestada sellest maha looduslikest allikatest pärineva saaste.

3. KOMISJONI MÄRKUSED

3.1. Üldtaust

Euroopa Parlament võttis täiskogu istungil 11. detsembril 2007. aastal vastu eelnevalt nõukoguga kooskõlastatud 26 muudatusest koosneva kompromisskokkuleppe, et saavutada kokkulepe teisel lugemisel.

Komisjon kiidab kõik muudatused heaks. Kompromisskokkuleppe sõlmimist on hõlbustanud komisjoni avaldus tekkekohas heidete vähendamiseks vajalike ühenduse meetmete kohta (vt lisa).

3.2. Muudetud ettepanek

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.

LISA

KOMISJONI DEKLARATSIOON, MIS KAASNEB UUE DIREKTIIVI (VÄLISÕHU KVALITEEDI JA EUROOPA ÕHU PUHTAMAKS MUUTMISE KOHTA) VASTUVÕTMISEGA

Komisjon võtab arvesse nõukogu ja Euroopa Parlamendi vastuvõetud direktiivi (välisõhu kvaliteedi ja Euroopa õhu puhtamaks muutmise kohta) teksti. Eelkõige peab komisjon silmas tähtsust, mida Euroopa Parlament ja liikmesriigid omistasid direktiivi artikli 22 lõikes 4 ja põhjenduses 16 ühenduse tõrjemeetmetele seoses õhusaasteainete heitkogustega nende tekkekohas.

Komisjon tunnistab, et ainult kahjulike õhusaasteainete heitkoguste vähendamisega on võimalik teha suuri edusamme kuuendas keskkonnaalases tegevusprogrammis seatud eesmärkide saavutamiseks. Komisjoni teatises õhusaaste temaatilise strateegia kohta on määratud kindlaks komisjoni mitmed võimalikud meetmed. Alates selle strateegia vastuvõtmisest on tehtud märkimisväärseid edusamme kõnealuste ja muude meetmetega.

- Nõukogu ja parlament on juba vastu võtnud uusi õigusakte, millega piiratakse kergeveokite heitgaase.

- Komisjon on vastu võtnud ettepaneku uue õigusakti kohta, et parandada tööstusheiteid käsitlevate ühenduse õigusaktide tõhusust, sealhulgas intensiivsete põllumajandusettevõtete kohta ja seoses meetmetega väikesemahuliste tööstuslike põletusseadmete käsitlemiseks.

- Komisjon on vastu võtnud ettepaneku uue õigusakti kohta, millega piiratakse raskeveokitele paigaldatud mootorite heitgaase.

- Komisjon näeb 2008. aastal ette uute õigusaktide ettepanekud, milles käsitletakse:

- peamiste saasteainete liikmesriikide lubatud siseriiklike heitkoguste vähendamist;

- heitkoguste vähendamist bensiinimootoriga autode tankimisel teenindusjaamades;

- kütuste väävlisisaldust, sealhulgas laevakütused;

- Ettevalmistustöö on käimas ka selleks, et uurida teostatavust seoses:

- ökodisaini parandamise ning koduses majapidamises kasutatavate kuumaveekatelde ja kuumaveeboilerite heitkoguste vähendamisega;

- värvide, lakkide ja sõidukite taasviimistlustoodete lahustisisalduse vähendamisega;

- liikurmasinate heitgaaside vähendamisega, millega saaks võimalikult suurt kasu komisjoni poolt juba kavandatud väiksema väävlisisaldusega liikurmasinate kütustest.

- Komisjon jätkab ka tööd Rahvusvahelise Mereorganisatsiooni juures laevade heitkoguste märkimisväärseks vähendamiseks ja ta on võtnud endale kohustuse esitada ettepanek ühenduse meetmete kohta juhul, kui IMO ei esita 2008. aastal piisavalt ambitsioonikaid ettepanekuid.

Komisjon on siiski pühendunud oma parema õigusloome algatuse eesmärkidele ja sellele, et ettepanekuid toetaks põhjalik hinnang mõju ja kasu kohta. Sellega seoses ja vastavalt Euroopa Ühenduse asutamislepingule hindab komisjon vajadust esitada uute õigusaktide ettepanekuid, kuid jätab endale õiguse otsustada, kas ja millal oleks asjakohane selliseid ettepanekuid esitada.

[1] KOM(2005) 447 lõplik

[2] KOM (2005) 446.